«Чăваш Республики умĕнчи тивĕçлĕх» орденĕ
«Чăваш Республики умĕнчи тивĕçлĕх» орденĕ — Чăваш Республикишĕн тăрăшса ĕçленĕшĕн орден. Чăваш Республикин патшалăх чыславĕ. Ордена Чăваш Республикин 2005 çулхи акан 12-мĕшĕнчи 15 № «Чăваш Республикин патшалăх чыславĕсем пирки» саккунĕпе çирĕплетнĕ.

Орденĕн статусĕ 

Чăваш Республикин Президенчĕн хучĕпе чыслаççĕ.

Чăваш Республикин ĕçтăвакан влаçĕн пуçлăхĕ — Чăваш Республикин Президенчĕ — аслă чыслава Чăваш Республикин Патшалăх Канашĕ йышăнăвĕпе тивĕçтерет.

Орденпа чыслаççĕ:
 Чăваш Республики унта пурăнан халăх умĕнче чаплă тава тивĕçлĕ ĕçсем тунăшăн, Чăваш Республикин производсто тата чун-чĕм потенциалне аталанăвне чылай пайăр ӳсĕм кӳнĕшĕн, граждансен правипе ирĕклĕхне тивĕçтернĕшĕн,
 хĕсмет, вăрçă тивĕçне пурнăçланă чухне хастарлăхпа хăюлăха кăтартнăшăн.

Çакса çӳремелли йĕркесем 

Ордена кăкăрăн сулахай енче, Раççей Федерацин тата СССР чыславĕсем пур чухне, вĕсем хыççăн çакса çӳреççĕ.

Ютçĕр орденĕсемпе медалĕсем тата паллăсем пур пулсан, вĕсен айне çакса çӳреççĕ.

Ордена ăнлантарни
Çăлтăр центрĕнче ылтăн тĕслĕ çавра медальон, унăн çине рельеф меслечĕпе ӳкернĕ Чăваш Республикин патшалăх гербĕ .

Медальона кĕмĕл тĕслĕ хăмла çулçисен кăшăлĕпе çупăрланă.

Орденăн тӳнтерĕнче çавракăшĕпе рельеф майĕпе чăвашла тата вырăсла картнă: «Чăваш Республикишĕн хастар ĕçсем тунăшăн», варринче — унăн номерĕ.

Чысланисем 

2006 çулта орденăн пĕрремĕш кавалерĕ Шупашкар тата Чăваш митрополичĕ  Варнава пулнă. 
 
2008 çулта орденпа Андрей Яковлевич Эшпай композитора тивĕçтернĕ.

 Айдак Аркадий Павлович
 Карлинов Илья Николаевич
 Кузьмина Вера Кузьминична
 Фёдоров Николай Васильевич
 Эшпай Андрей Яковлевич
 Яковлев Валерий Николаевич

Асăрхавсем

Çаплах пăхăр 
 «Чăваш Республики умĕнчи тивĕçлĕх» орденĕн медалĕ

Каçăсем 
 Закон Чувашской Республики от 12 апреля 2005 года № 15 «О государственных наградах Чувашской Республики»

Чăваш Республики умĕнчи тивĕçлĕх
Чăваш Республикин чыславĕсем